
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 131 

27 Ιανουάριου 2014 


ΑΠΟΦΑΣΕΙ Σ 

Αριθμ. 8116.2/Φ.31 /01 /2014 

Υπαγωγή της λιμενικής υποδομής (προβλήτας) στη θέση 
Μετόχι Θερμησίας του Νομού Αργολίδας στην αρ¬ 
μοδιότητα του Δημοτικού Λιμενικού ΤαμείουΎδρας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1) Τις διατάξεις του ν. 2932/2001 (ΦΕΚ Α' 145) «Ελεύθε¬ 
ρη παροχή υπηρεσιών στις θαλάσσιες Ενδομεταφορές 
- Σύσταση Γενικής Γραμματείας Λιμένων και Λιμενικής 
Πολιτικής - Μετατροπή Λιμενικών Ταμείων σε Ανώνυμες 
Εταιρείες και άλλες διατάξεις». 

2) Τις διατάξεις του ν. 2971/2001 (ΦΕΚ Α' 285) «Αιγιαλός, 
παραλία και άλλες διατάξεις». 

3) Τις διατάξεις του από 14/19-10-1939 Β.Δ. περί «Κω- 
δικοποιήσεως εις ενιαίο κείμενο των Λιμενικών Ταμείων 
κείμενων διατάξεων», όπως τροποποιήθηκαν και ισχύουν 
σήμερα. 

4) Τις διατάξεις του άρθρου 28 του ν. 2738/1999 (ΦΕΚ 
Α' 180) «Συλλογικές διαπραγματεύσεις στη δημόσια δι¬ 
οίκηση, μονιμοποιήσεις συμβασιούχων αορίστου χρόνου 
και άλλες διατάξεις» κατ’ εξουσιοδότηση των οποίων 
μεταφέρθηκαν αρμοδιότητες υφιστάμενων Λιμενικών 
Ταμείων στους Ο.Τ.Α. και συστήθηκαν τα Δημοτικά Λι¬ 
μενικά Ταμεία. 

5) Τις διατάξεις του Ν. 4150/2013 (ΦΕΚ Α' 102) «Ανα¬ 
συγκρότηση του Υπουργείου Ναυτιλίας και Αιγαίου και 
άλλες διατάξεις». 

6) Τις διατάξεις του Π.Δ. 94/2012 (ΦΕΚ Α' 149) Τροπο¬ 
ποίηση του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση Υπηρεσιών». 

7) Τις διατάξεις του Π.Δ. 119/26-06-2013 (ΦΕΚ 153 Α'), 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

8) Τις διατάξεις του Π.Δ. 175/2002 (ΦΕΚ Α' 158), «Ορ¬ 
γανισμός Διάρθρωσης και Λειτουργίας Γενικής Γραμ¬ 
ματείας Λιμένων και Λιμενικής Πολιτικής». 

9) Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
του π.δ/τος 63/2005 (ΦΕΚ Α' 98). 

10) Την υπ’ αριθμ. 1071541/7691/Β0010/27-08-99 απόφα¬ 
ση Υπουργείου Οικονομικών «Απευθείας παραχώρηση 


στο Δήμο Ερμιόνης του δικαιώματος χρήσης αιγιαλού 
για την κατασκευή προβλήτα στη θέση ΜΕΤΟΧΙ Θερ¬ 
μησίας, Νομού Αργολίδας». 

11) Το υπ’ αριθμ. 8221 .Τ25Α/21/13/11-06-2013 έγγραφο 
της Γ ενικής Γ ραμματείας Λιμένων, Λιμενικής Πολιτικής 
και Ναυτιλιακών Επενδύσεων, με το οποίο ζητήθηκε από 
το Δημοτικό Λιμενικό Ταμείο Ερμιονίδας, ως αρμόδιο 
φορέα του Δήμου Ερμιονίδας στη διοικητική περιφέρεια 
του οποίου ανήκει ο προβλήτας Μετοχιού, να εξομοιώ¬ 
σει, ως δυνητικός φορέας διοίκησης και εκμετάλλευσης 
αυτής, το χώρο της λιμενικής αυτής εγκατάστασης με 
χερσαία ζώνη λιμένα, αίτημα που ωστόσο δεν έγινε 
δεκτό από το ως άνω Λιμενικό Ταμείο (απόφαση του 
Δ.Σ. υπ’ αριθμ. 112/2013/23-7-2013) για τους εκεί αναφε- 
ρόμενους λόγους. 

12) Την υπ’ αριθμ. 60/06-08-2013 πρόσκληση του ΥΝΑ/ 
ΓΓΛΛΠΝΕ προς τους Δήμους Ερμιονίδας, Ύδρας, και 
Τροιζηνίας να γνωμοδοτήσουν κατ’ εφαρμογή της 
διάταξης του άρθρου 38 παρ. 3 περίπτωση (δ) του 
ν. 4150/2013 για την τυχόν υπαγωγή της υφιστάμενης 
λιμενικής υποδομής (προβλήτα) στη θέση Μετόχι Θερ¬ 
μησίας του Νομού Αργολίδας, στην αρμοδιότητα των 
Δημοτικών Λιμενικών Ταμείων, που οι ίδιοι εποπτεύουν. 

13) Την υπ’ αριθμ. 243/3-9-2013 απόφαση του Δημο¬ 
τικού Συμβουλίου Δήμου Ερμιονίδας, με την οποία εκ¬ 
φράζεται αρνητική γνώμη στα πλαίσια της διάταξης 
του άρθρου 38 παρ. 3 περίπτωση (δ) του ν. 4150/2013, 
σχετικά με την ανάληψη αρμοδιοτήτων διοίκησης της 
λιμενικής εγκατάστασης στην περιοχή «ΜΕΤΟΧΙ» του 
Δήμου Ερμιονίδας. 

14) Την υπ’ αριθμ. 122/13-8-2013 απόφαση του Δημοτι¬ 
κού Συμβουλίου Δήμου'Υδρας, με την οποία εκφράζεται 
θετική γνώμη στα πλαίσια της διάταξης του άρθρου 38 
παρ. 3 περίπτωση (δ) του ν. 4150/2013, σχετικά με την 
ανάληψη αρμοδιοτήτων διοίκησης της λιμενικής εγκατά¬ 
στασης στην περιοχή «ΜΕΤΟΧΙ» του Δήμου Ερμιονίδας, 
αλλά και ανάληψης των απαιτούμενων ενεργειών για 
την μελέτη αδειοδότηση και την εξασφάλιση της χρη¬ 
ματοδότησης για την κατασκευή ασφαλούς λιμενικής 
εγκατάστασης. 

15) Την υπ’ αριθμ. 187/21-9-2013 απόφαση του Δημο¬ 
τικού Συμβουλίου του Δήμου Τροιζηνίας, με την οποία 
δεν προβαίνει σε εξομοίωση με χερσαία ζώνη λιμένα 
αρμοδιότητας του της λιμενικής εγκατάστασης στην 
περιοχή «ΜΕΤΟΧΙ» του Δήμου Ερμιονίδας. 

16) Το γεγονός ότι: 

(α) ο προβλήτας Μετοχιού είναι το πλησιέστερο ση¬ 
μείο σύνδεσης της νήσου Ύδρας με την ηπειρωτική 
Ελλάδα (απόσταση 4,05 ν.μ.) και εξυπηρετεί σταθερά 
την επιβατική και εμπορευματική κίνηση της Ύδρας. Η 
σύνδεση της Ύδρας με το Μετόχι παρέχει ταχεία και 
οικονομική συγκοινωνία για τη μεταφορά των κατοίκων, 
των επισκεπτών και των βασικών αγαθών. Ενδεχόμενη 
σύνδεση της Ύδρας μέσω άλλου λιμένα της Πελοπον- 
νήσου και ειδικότερα με το επόμενο πλησιέστερο προς 
αυτή λιμάνι, εκείνο δηλ. της Ερμιόνης (απόσταση 11 ν.μ.), 
συνεπάγεται επιμήκυνση του χρόνου ταξιδιού και, κυ¬ 
ρίως, σημαντική αύξηση του κόστους μετακίνησης, και 
μάλιστα σε περίοδο οικονομικής κρίσης, με κάθε δυσμε¬ 
νή συνέπεια που συνεπάγεται τούτο για την οικονομική 
και τουριστική ανάπτυξη τηςΎδρας. 

(β) θα πρέπει να εξασφαλισθεί η ασφαλής συνέχιση 
της λειτουργίας του ως άνω προβλήτα, ήδη δημιουρ- 
γηθέντος μετά από σχετική απόφαση του Υπουργείου 
Οικονομικών για πρόσδεση υδροφόρου πλοίου, για την 
εξυπηρέτηση των προαναφερόμενων συγκοινωνιακών 
αναγκών, δηλ. την εξυπηρέτηση σκοπών εντόνου δημο¬ 
σίου συμφέροντος, οι οποίες απαιτούν την κατάλληλη 
υποδομή, 

(γ) η ανωτέρω ακώλυτη και ασφαλής λειτουργία της 
λιμενικής υποδομής Μετοχιού προϋποθέτει την ύπαρξη 
αντίστοιχου φορέα διοίκησης και εκμετάλλευσης αυτής, 

(δ) η Περιφέρεια Αττικής - ΠΕ Νήσων έχει προγραμ¬ 
ματίσει την μελέτη βελτίωσης του παραλιακού δρόμου 
«Γαλατάς - όρια με Ν. Αργολίδας (Μετόχι)», προκειμέ- 
νου να διευκολυνθεί η κίνηση οχημάτων από και προς 
την λιμενική εγκατάσταση Μετοχιού και μέσω αυτής 
η εξυπηρέτηση επιβατών και εμπορευμάτων από και 
προς τηνΎδρα, 


(ε) Το Υπουργείο Ναυτιλίας και Αιγαίου στο πλαίσιο 
της νησιωτικής, αλλά και της λιμενικής πολιτικής, έχει την 
ευθύνη (ι) της διασφάλισης της απρόσκοπτης και κατάλ¬ 
ληλης συγκοινωνιακής σύνδεσης των νησιών και (ιι) της 
ασφαλούς και οικονομικά αποδοτικής λειτουργίας των 
λιμένων, καθώς και της βελτίωσης των όρων, των συν¬ 
θηκών και της ποιότητας των παρεχομένων υπηρεσιών 
(στ) από τις διατάξεις της παρούσας απόφασης δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Α. Η υφιστάμενη λιμενική υποδομή (προβλήτας), στη 
θέση Μετόχι Θερμησίας του Νομού Αργολίδας όπως 
απεικονίζεται στο με κλίμακα 1:500 τοπογραφικό δι¬ 
άγραμμα που ελέγχθηκε και θεωρήθηκε (18-10-1995) 
από τη Διεύθυνση Τεχνικών Υπηρεσιών Νομαρχιακής 
Αυτοδιοίκησης Αργολίδας και αποτελεί αναπόσπαστο 
μέρος της παρούσης, υπάγεται στην αρμοδιότητα του 
Δημοτικού Λιμενικού ΤαμείουΎδρας, το οποίο ορίζεται 
φορέας διοίκησης και εκμετάλλευσης αυτής. 

Β. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Ιανουάριου 2014 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΙΩΑΝΝΗΣ ΜΙΧΕΛΑΚΗΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 40% 

